சா. கணேசன்
{{தகவற்சட்டம் நபர்
 |name = சா. கணேசன்
 |image = SawGanesan.jpg
 |imagesize  = 150px
 |caption = 
 |birth_name = 
 |birth_date ={{birth date|df=yes|1908|6|6}}
 |birth_place = [[காரைக்குடி]], [[சென்னை மாகாணம்]]
 |death_date = {{Death date and age|1982|7|28|1908|6|6}}
 |death_place =
 |death_cause =
 |residence = 
 |nationality =
 |other_names = கம்பனடிப்பொடி
 |known_for = 
 |education =
 |employer =
 | occupation = அரசியல்வாதி, இலக்கியவாதி
 | title =
 | religion=
 | spouse=
 |children=
 |parents=சாமிநாதன் செட்டியார் &lt;br&gt;நாச்சம்மை ஆச்சி
 |speciality=
 |relatives=
 |signature =
 |website=
 |}}
 '''கம்பனடிப்பொடி சா.கணேசன்''' (சூன் 6, 1908 - சூலை 28, 1982) என அழைக்கப்படும் '''சாமிநாத கணேசன்''' தமிழக அரசியல்வாதி; சமூக சேவகர்; தமிழ் இலக்கியவாதி; காந்தியவாணர்;  கம்பரின் தமிழ் மீது ஈடுபாடு கொண்டவர். [[காரைக்குடி]] [[கம்பன் கழகம்|கம்பன் கழகத்தை]] உருவாக்கித் தமிழகத்தின் பல பகுதிகளில் கம்பன் கழகங்கள் உருவாக வழிகாட்டியவர் சிற்பக் கலை வல்லுநர்; கல்வெட்டாய்வாளர்; தமிழகத் தொன்மவியலாளர்.
 
 == பிறப்பு ==
 [[சிவகங்கை மாவட்டம்]] காரைக்குடி நகரில் வாழ்ந்த சாமிநாதன் – நாச்சம்மை இணையருக்கு 1908 சூன் 6-ஆம் நாள் கணேசன் பிறந்தார்.&lt;ref name=KTC&gt;[http://kambantamilcentre.weebly.com/296529903021298629853021-294929753007298630212986301829753007.html கம்பன் அடிப்பொடி சா. கணேசன்]&lt;/ref&gt;
 
 == கல்வி ==
 சா. கணேசன் தனது தொட்டக்கக் கல்வியைக் காரைக்குடி ரெங்கவாத்தியார் என்பவர் நடத்திய திண்ணைப் பள்ளியில் பயின்றார். பண்டித வித்துவான் சிதம்பர ஐயர், பர்மா  தோங்குவா பண்டித சேதுப்பிள்ளையிடமும் தமிழ் இலக்கண, இலக்கியங்களைக் கற்றார்.  பின்னர் வடமொழியும் ஆங்கிலமும் கற்றார்.&lt;ref name=KTC/&gt;
 
 == அரசியல் வாழ்க்கை==
 === காந்தி தொண்டர் ===
 [[1927]]-ஆம் ஆண்டு [[காந்தியடிகள்]]  காரைக்குடிக்கு வந்தபொழுது [[இந்திய தேசிய காங்கிரசு|இந்திய தேசிய காங்கிரசில்]] இணைந்து, காந்தியடிகளுக்கு பணிவிடை செய்யும் தொண்டர்படையின் தலைவர் ஆனார்.&lt;ref name=KTC/&gt;
 
 === விடுதலைப் போரில் ===
 சா. கணேசன் [[1936]] ஆம் ஆண்டு முதல் இந்திய விடுதலைப் போரில் தீவிரமாகப் பங்கேற்றார்.  [[1941]] ஆம் ஆண்டில் நடைபெற்ற [[தனிநபர் சத்தியாகிரகம்|தனிநபர் சத்தியாகிரகத்தில்]] பங்கேற்றார்.  அச்சத்தியாக்கிரகத்தின் ஒரு பகுதியாக தில்லியை நோக்கி காரைக்குடியில் இருந்து நடைபயணத்தை மேற்கொண்டார்.  66 நாள்களில் 586 மைல்களைக் கடந்து [[உத்திரப்பிரதேசம்|உத்திரப்பிரதேசத்தில்]] உள்ள அலிப்பூரை அடைந்தபொழுது கைது செய்யப்பட்டு அங்குள்ள சிறையில் அடைக்கப்பட்டார்.&lt;ref name=KTC/&gt;
 
 செட்டி நாட்டுப் பகுதியில் 1942 ஆம் ஆண்டில் நடைபெற்ற [[வெள்ளையனே வெளியேறு]] இயக்கத்தை வீறோடு சா. கணேசன் நடத்தினார். மாறுவேடத்தில் ஊர் ஊராகச் சென்று மக்களை அப்போராட்டத்தில் ஈடுபடும்படி தூண்டினார். இதனால் அன்றைய ஆங்கிலேயே அரசு இவரை கண்டதும் சுடுவதற்கு ஆணை பிறப்பித்தது. இவருடைய வீடு அரசால் சூறையாடப்பட்டது. இதனால் தன் அரசியல் வழிகாட்டியான [[இராசகோபாலாச்சாரி|இராசகோபாலாச்சாரியாரின்]] அறிவுரையை ஏற்று சென்னை காவல் ஆணையரிடம் சரணடைந்தார். இவரை 18 மாத சிறைத்தண்டனை விதிக்கப்பட்டு அலிப்பூர் சிறையில் அடைக்கப்பட்டார்.&lt;ref name=KTC/&gt;
 
 === சுதந்திரக் கட்சியில் ===
 இந்திய தேசிய காங்கிரசில் இருந்து கருத்துவேறுபாட்டின் காரணமாக வெளியேறிய இராசகோபாலாச்சாரியார் தன்னைப் பின்பற்றுவோரின் துணையுடன் [[சுதந்திராக் கட்சி]] என்னும் அரசியல் கட்சியைத் தொடங்கினார். சா. கணேசன் அக்கட்சியைத் தொடங்கியவர்களில் ஒருவர் ஆவார்.  இக்கட்சியின் சார்பில் [[சென்னை மாநில சட்டமன்றத் தேர்தல், 1962|1962]] ஆம் ஆண்டு [[தேர்தல்|தேர்தலில்]] [[காரைக்குடி (சட்டமன்றத் தொகுதி)|காரைக்குடி சட்டமன்றத் தொகுதியிலிருந்து]] தேர்ந்தெடுக்கப்பட்டு&lt;ref&gt;eci.nic.in/eci_main/StatisticalReports/SE_1957 /StatRep_Madras_1957.pdf&lt;/ref&gt; 1967 வரை [[தமிழ்நாடு சட்டமன்றம்|தமிழகச் சட்டமன்ற]] உறுப்பினராகப் பணியாற்றினார். 1968 முதல் 1974 வரை [[தமிழ்நாடு சட்டமன்ற மேலவை|தமிழகச் சட்ட மேலவை]] உறுப்பினராகப் பணியாற்றினார்.
 
 == கம்பன் கழகம் ==
 கம்பனின் தமிழ்த் திறத்தைப் போற்றும் நோக்கில் காரைக்குடியில் 1939 ஏப்ரல் 2-3 ஆகிய நாள்களில் கம்பன் கழகத்தைத் தோற்றுவித்து, கம்பன் திருநாள் கொண்டாடினார். அதன்பின்னர் ஆண்டுதோறும் கம்பன் இராமயாணத்தை அரங்கேற்றிய நாளில் கம்பன் விழாக் கொண்டாட ஏற்பாடு செய்தார். இதற்காக 1968-ஆம் ஆண்டில் கம்பன் மணிமண்டபத்தை காரைக்குடியில் கட்டினார்.&lt;ref name=KTC/&gt; கம்பன் அறநிலை சார்பாக ''சிற்பச் செந்நூல்'' எனும் நூல் உருவாக துணைநின்றார்.&lt;ref&gt;{{cite book |author1=[[வை. கணபதி ஸ்தபதி]] |title=சிற்பச் செந்நூல் |publisher=கம்பன் அறநிலை |url=https://archive.org/details/acc.no.7848sirpasennool1978/ |accessdate=2 December 2023}}&lt;/ref&gt;
 
 == கம்பராமாயணப் பதிப்பு==
 சா. கணேசன் கம்பராமயாண ஏட்டுப்பிரதிகள் பலவற்றைத் திரட்டி, தமிழறிஞர்களின் உதவியோடு அவற்றையும் பிறபதிப்புகளையும் ஒப்பிட்டு, சந்திபிரித்த பனுவல்களை ஒன்பது தொகுதிகளாக மர்ரே நிறுவனத்தின் வழியாகப் பதிப்பித்து வெளியிட்டார்.&lt;ref name=KTC/&gt;
 
 == கண்காட்சியும் கையேடும் ==
 இரண்டாம் உலகத் தமிழ் மாநாடு 1968-ஆம் ஆண்டில் சென்னையில் நடைபெற்ற பொழுது தமிழ்ப்பண்பாட்டையும் இலக்கிய வளத்தையும் வெளிப்படுத்தும் கண்காட்சி சா. கணேசனின் தலைமையில் அமைக்கப்பட்டது.  அக்கண்காட்சிக்கான கையேடு என்னும் நூலையும் அவர் உருவாக்கினார்.
 
 == படைப்புகள் ==
 சா. கணேசன் சொற்பொழிவாளராகவும் எழுத்தாளராகவும் திகழ்ந்தார். அவர் பின்வரும் நூல்களைப் படைத்து வெளியிட்டுள்ளார்:
 # நூற்பவருக்கு (1945 – நவயுகப் பிரசுராலயம்)
 # கல்சொல்லும் கதை (கல்வெட்டு, வரலாற்று ஆய்வியல்)
 # [[பிள்ளையார்பட்டி தல வரலாறு (நூல்)|பிள்ளையார்பட்டி தல வரலாறு]] (1955 - பிள்ளையார்பட்டி கற்பக விநாயகர் நகரத்தார் அறநிலை)
 # இராஜராஜன்
 # தமிழ்த் திருமணம்
 # கட்டுரைக் களஞ்சியம்
 # Some Iconographic concepக
 # தேசிவிநாயகப் பிள்ளையார் ஒருபா ஒருபது
 
 == தமிழ்த்தாய் கோவில் ==
 சா. கணேசன் 1975-ஆம் ஆண்டில், தமிழ்நாட்டின் அன்றைய முதலமைச்சரான [[மு. கருணாநிதி|மு. கருணாநிதியைக்]] கால்கோளிடச் செய்து காரைக்குடியில் [[தமிழ்த்தாய் கோயில்|தமிழ்த்தாய் கோயிலைக்]] கட்டினார். அறுகோண வடிவிலான அக்கோவிலில் தமிழ்த்தாய், அகத்தியர், தொல்காப்பியர், கம்பன், திருவள்ளுவர், இளங்கோவடிகள், ஒலித்தாய், வரித்தாய் ஆகியோருக்குச் சிலைகளை நிறுவினார்.&lt;ref name=&quot;i&quot;&gt;[http://kambantamilcentre.blogspot.in/p/blog-page_22.html காரைக்குடி கம்பன் கழகப் பணிகள்]&lt;/ref&gt;
 
 == மறைவு ==
 கம்பனடிப்பொடி சா. கணேசன் 1982 சூலை 28-ஆம் நாள் காரைக்குடியில் இயற்கை எய்தினார்.&lt;ref name=KTC/&gt;
 
 == வாழ்க்கைவரலாறு ==
 சா. கணேசனின் வாழ்க்கை வரலாற்றைத் கவிதை வடிவில் சித. சிதம்பரம் என்பவர் '''கம்பன் அடிப்பொடி சா. கணேசன் கவிதை வரலாறு''' என்னும் நூலை எழுதியிருக்கிறார்.
 
 ==மேற்கோள்கள்==
 {{Reflist}}
 
 == வெளி இணைப்புகள் ==
 * [http://kambanadippodi.blogspot.com/2009/03/blog-post_3643.html 'கம்பனடிப்பொடி' சா.கணேசன்]
 * [http://www.tamilheritage.org/thfcms/index.php?option=com_content&amp;view=article&amp;id=170&amp;Itemid=247 கன்னித்தமிழ் வளர்த்த கம்பன் அடிப்பொடி - சா.கணேசன்]
 * [http://kambanadippodi.blogspot.in/2009/07/blog-post.html சித. சிதம்பரம் எழுதிய கம்பன் அடிப்பொடி சா. கணேசன் கவிதை வரலாறு - நூலறிமுகம்]
 
 [[பகுப்பு:1908 பிறப்புகள்]]
 [[பகுப்பு:1982 இறப்புகள்]]
 [[பகுப்பு:தமிழ்நாடு சட்டமன்ற உறுப்பினர்கள்]]
 [[பகுப்பு:தமிழ்நாட்டுத் தமிழறிஞர்கள்]]
 [[பகுப்பு:நாட்டுடைமை நூல்களின் ஆசிரியர்கள்]]
 [[பகுப்பு:தமிழக சட்டமன்ற மேலவை உறுப்பினர்கள்]]
 [[பகுப்பு:இருபதாம் நூற்றாண்டு இந்திய அரசியல்வாதிகள்]]
 [[பகுப்பு:சிவகங்கை மாவட்ட நபர்கள்]]